### Beslutninger:

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 12. oktober 2022 har vedtaget Magistratens indstilling i overensstemmelse med erklæring fra [adresse] og Beskæftigelsesudvalget af 5. oktober 2022.

###

.

### Resume

Antallet af hjemløse i [adresse] er siden 2019 reduceret med 32% til 507 personer. Samtidig er gruppen af helt unge hjemløse reduceret med hele 44%. Også på andre områder er der, på trods af endnu et år præget af Corona-krisen, sket en positiv udvikling. Opfølgningen viser dog også, at en del af de borgere, som i 2018 var indskrevet på et forsorgstilbud, har komplekse sociale udfordringer og langvarigt støttebehov.

Med aftalen om ”Fonden for blandende byer – flere billige boliger og en vej ud af hjemløshed” får kommunerne flere redskaber til at sikre flere boliger til borgere med lav betalingsevne og øget flowet væk fra forsorgstilbud. Tiltagene i aftalen understøtter rådmanden for Sociale Forhold og Beskæftigelses vision om, at alle aarhusianere skal have et hjem.

### Beslutningspunkter

Det indstilles:

At 1) byrådet tager vedlagte status på at-punkter i Masterplan på hjemløseområdet og årlig opfølgning på Masterplan 2020 til efterretning.

At 2) byrådet tager Sociale Forhold og Beskæftigelses arbejde med implementeringen af initiativerne i ”Fonden for blandede byer – flere billige boliger og en vej ud af hjemløshed” og arbejdet med omsætningen af rådmandens visioner på hjemløseområdet til efterretning.

### Borgmesterens afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 19-09-2022

Øyvind Overgaard:

Fremsendes til [adresse] med bemærkning, at Magistraten i mødet den 19. september 2022 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 8. september 2022.

Udvalg: [adresse]

Dato: 28-09-2022

Øyvind Overgaard:

Fremsendes til [adresse] og Beskæftigelsesudvalget til behandling i henhold til beslutning i byrådets møde den 28. september 2022.

Udvalg: Social- og Beskæftigelsesudvalget

Dato: 05-10-2022

Øyvind Overgaard: 5

Udvalget kunne enstemmigt tiltræde indstillingen i overensstemmelse med Magistratens anbefaling.